Die de interlingua

Le Die de interlingua se celebra le 15 de januario de cata anno como le anniversario de interlingua e un occasion pro su diffusion e promotion.

Iste es le die que le Union Mundial pro Interlingua seligeva in 1992 pro celebrar mundialmente le anniversario del publication, in januario 1951, del obras fundator de interlingua: le Dictionario interlingua-anglese (IED) e del Grammatica de interlingua.

Dunque, le {{#ifexpr: = 1 and  <= 15
     |  essera le 
     |  essera le 
}} anniversario de interlingua.

Le UMI promove le Die de interlingua como occasion de attraher le gente a interlingua e promover lo. Le scopo principal de iste die es que Interlingua es cognoscite e que cata persona face un effortio special pro su expansion.

 Data precise de prime publication 
Ha essite difficile determinar le ver data precise del prime publication del IED, effectivemente le nascentia de interlingua. Secundo le registros del Officio del Derecto de Autor del Statos Unite (), le obra fundator de interlingua esseva registrate a iste officio le 15 de januario 1951. Un folietto de reclamo ha confirmate januario como al minus le mense de prime publication real.

 Coincidentia con Die de Wikipedia 
Le Die de interlingua coincide con le anniversario del nascentia de Wikipedia: es le 15 de januario 2001 que se apportava le prime modification sur le prime Wikipedia, illo in anglese. On celebra isto como le Die de Wikipedia sur le Wikipedia in anglese e plure altere linguas.

Categoria:Interlingua
Categoria:Eventos